Lietuvos didžiojo etmono Kristupo Radvilos Perkūno ryšių ir informacinių sistemų batalionas

Lietuvos didžiojo etmono Kristupo Radvilos Perkūno ryšių ir informacinių sistemų batalionas (RISB) – Lietuvos ginkluotųjų pajėgų karinis dalinys esantis Kibernetinės gynybos valdybos sudėtyje.

RISB pagrindinė užduotis – gavus įsakymą, nustatytame operacijų rajone užtikrina Valstybės gynybos strateginės ir Ginkluotųjų pajėgų vadaviečių ryšių ir informacinių sistemų paramą, aprūpinimą bei perdislokuojamųjų ryšių ir informacinių sistemų patikimą funkcionavimą, tam kad sudaryti palankias sąlygas Valstybės gynybos vadovavimui ir kontrolei.

Dalinys dislokuotas Vilniuje, LDK Gedimino štabo bataliono teritorijoje.

 Istorija 

 Ištakos 
Siekiant užtikrinti Krašto apsaugos ministerijos ir kitų objektų apsaugą, 1993 m. balandžio 5 d. Lietuvos Respublikos krašto apsaugos ministro įsakymu Nr. 269 „Dėl atskiro komendantinio bataliono suformavimo“ Lauko kariuomenės brigados sudėtyje buvo suformuotas Atskiras komendantinis batalionas.

Suformuota struktūra: štabas, dvi motorizuotosios kuopos, Štabo ir aprūpinimo kuopa, Ryšių kuopa.

Ryšių kuopa atliko pagrindinį vaidmenį, užtikrinant kovinį valdymą ginkluotose pajėgose, skleidžiant komunikacijų tinklą kovinių operacijų rajone. Šiai užduočiai vykdyti kuopa naudojo laidinio, radijo ir kompiuterinio ryšio techniką.

Vėliau Atskirajam komendantiniam batalionui buvo suteiktas Lietuvos didžiojo kunigaikščio Gedimino štabo bataliono vardas.

 Šiuolaikinėje Lietuvoje 
miniatiūra|Bataliono ryšininkas dalyvauja Sausumos pajėgų laidinio ryšio rungtynėse 2023 m.|245x245px

 Ryšių ir informacinių sistemų batalionas 
2019 m. sausio 1 d. Lietuvos didžiojo kunigaikščio Gedimino štabo batalione Vilniuje vyko iškilminga ceremonija, kurios metu iki šiol veikusių LDK Gedimino štabo bataliono I ir II ryšių kuopų bei Perdislokuojamojo ryšių ir informacinių sistemų modulio (PRISM) pagrindu buvo įsteigtas Lietuvos kariuomenės Ryšių ir informacinių sistemų (RIS) batalionas. Naujo Ryšių ir informacinių sistemų bataliono įsteigimas svarbus Lietuvos kariuomenės žingsnis į priekį užtikrinant efektyvią ir patikimą vadovavimo ir valdymo proceso paramą ryšių ir informacinėmis priemonėmis bei kibernetinę gynybą.

Liepos 7 d. Perdislokuojamojo ryšių ir informacinių sistemų modulio kariai išlydėti į NATO misiją Irake.

2022 m. liepos mėn. mjr. Jurgita Savickaitė tapo pirmąja moterimi Lietuvoje, paskirta vadovauti kariuomenės batalionui.Ryšių ir informacinių sistemų batalionui pradėjo vadovauti majorė Jurgita Savickaitė  Lietuvos kariuomenė. Nuoroda tikrinta 2023-07-27.

 Lietuvos didžiojo etmono Kristupo Radvilos Perkūno ryšių ir informacinių sistemų batalionas 
miniatiūra|245x245px|PRISM kariai dalyvauja NATO operacijoje Irake. 2024 m. 
2023 m. sausio mėn. batalionui suteiktas Lietuvos didžiojo etmono Kristupo Radvilos Perkūno vardasKariuomenės Ryšių ir informacinių sistemų batalionas turės Kristupo Radvilos Perkūno vardą. diena.lt. Nuoroda tikrinta 2023-07-27., o šio menėsio 4 d. į paramos misiją Turkijoje išlydėti Perdislokuojamojo ryšių ir informacinių sistemų modulio kariai.

2024 m. liepos 4 d. Perdislokuojamojo ryšių ir informacinių sistemų modulio kariai išlydėti į NATO misiją Irake kaip NATO ryšių ir informacinių sistemų grupės dalis – teikti paramą ryšiu, taip užtikrinant nenutrūkstamą vadovavimo ir kontrolės procesą operacijos rajone. 2024 m. lapkričio mėn. Biržų pilyje Lietuvos kariuomenės vadas gen. Raimundas Vaikšnoras įteikė batalionui kovinę vėliavą.

2025 m. sausio 1 d. vykdant 2022 m. Tryliktosios seimo kadencijos partijų susitarimą – siekiant suvienyti kibernetinės gynybos pajėgumus krašto apsaugos sistemoje po atskira kariuomenės rūšimi, batalionas kartu su Informacinių technologijų tarnybą įtrauktas į Lietuvos kariuomenės Kibernetinės gynybos valdybos sudėtį.

Nuo vasario mėn. plečiant nuolatinės privalomosios pradinės karo tarnybos (NPPKT) karinio rengimo sistemą, pradėtas NPPKT karių specialistų rengimas kurio tikslas ruošti kibernetinės gynybos specialistus profesinei arba aktyvaus rezervo karo tarnybai. https://www.karys.lt/bendraukime/naujienos/prisijunk-prie-ateities-kureju-tarnauk-rysiu-ir-informaciniu-sistemu-batalione/695

Tarnyba RISB reikalauja kompiuterinio raštingumo, noro tobulinti savo įgūdžius informacinėse technologijose, fizinio parengtumo bei atsakingumo ir iniciatyvumo techninių iššūkių sprendimuose.

 Vadai 
 Majoras Vaidas Černikas (2019 m. sausio 1 d. – 2020 m. rupgjūčio 12 d.)
 Pulkininkas leitenantas Marius Latvėnas (2020 m. rupgjūčio 12 d. – 2022 m. liepos 13 d.)
 Pulkininkė leitenantė Jurgita Savickaitė (2022 m. liepos 13 d. – 2025 m. lapkričio 8 d.)
 Pulkininkas leitenantas Aidas Kučinskas (2025 m. lapkričio 8 d.  – dabar)

 Struktūra 
miniatiūra|266x266px|Bataliono kibernetinės gynybos specialistai dalyvauja pratybuose „Locked Shields 2025“
RISB yra specializuotas batalionas, sudarytas iš:https://kariuomene.lt/lde-kristupo-radvilos-perkuno-ris-batalionas/uzdaviniai-ir-veikla/veikla/23445?csrt=3855752538301025221

 Valdymo grupės ir štabo;
 Laidinių telekomunikacijų kuopos (LTK);
 Belaidžių telekomunikacijų kuopos (BTK);
 Tinklų valdymo ir kibernetinės gynybos kuopos (TVKGK);
 Štabo aprūpinimo būrio (ŠAB);
 Perdislokuojamojo ryšių ir informacinių sistemų modulio (PRISM), priskirtas prie NATO pajėgų 3-iojo ryšių bataliono.

 Išnašos 

 Nuorodos 
 RIS batalionas 

Kategorija:Dabartinės Lietuvos kariuomenės batalionai‎
Kategorija:Lietuvos kariuomenės Kibernetinės gynybos valdyba